b'\n_START_ARTICLE_\nEjstrupholm\n_START_SECTION_\nJernbanen\n_START_PARAGRAPH_\nEjstrupholm havde station p\xc3\xa5 Diagonalbanen 1920-71 og var jernbaneknudepunkt 1929-62, hvor Horsens Vestbaner havde en sidegren fra Rask M\xc3\xb8lle til Ejstrupholm - fra 1957 dog kun med godstrafik. P\xc3\xa5 Diagonalbanen fortsatte godstrafikken mellem Brande og Hj\xc3\xb8llund til 1989._NEWLINE_Vestbanens trac\xc3\xa9 er der ikke bevaret meget af ved Ejstrupholm, men Diagonalbanens trac\xc3\xa9 blev i 1992 overdraget til Naturstyrelsen, som etablerede Funder-Ejstrup Natursti, der f\xc3\xb8lger banetrac\xc3\xa9et mellem Funder Station og Ejstrupholm, kun afbrudt gennem Hj\xc3\xb8llund. Mod Brande er der en banesti, som kaldes Den Sk\xc3\xa6ve Bane - et af Diagonalbanens navne i folkemunde._NEWLINE_Stationsbygningen er bevaret p\xc3\xa5 Stationsvej 19.'